**Ana Isabel de Palacio y del Valle Lersundi**, nada en Madrid o 22 de xullo de 1948, é unha política española que desempeñou o cargo de ministra de Asuntos Exteriores do Goberno de España entre 2002 e 2004. Foi tamén deputada no Parlamento Europeo (1994-2002) e no Congreso dos Deputados (2004-2006), electa dentro das listas do Partido Popular (PP).

Traxectoria
-----------

### Formación e primeiros anos

Filla de Luis María de Palacio y de Palacio, marqués de Matonte, e de Luisa del Valle Lersundi, é a segunda de sete irmáns (entre eles Loyola de Palacio). Licenciada en socioloxía, ciencias políticas e dereito, en 1981 foi profesora da Facultade de Ciencias Políticas da Universidade Complutense de Madrid (UCM). En 1984 incorporouse á Universidade Nacional de Educación a Distancia (UNED) ata que en 1992 pasou a realizar tarefas docentes en universidades privadas.

Desde 1994 a 2002 foi deputada no Parlamento Europeo polas listas do Partido Popular (PP).

### Ministra

Palacio xunto a Donald Rumsfeld (xaneiro de 2004)
En 2002 foi nomeada ministra de Asuntos Exteriores. Como ministra tivo o problema da illa Perejil de 2002, conflito que mantivo os embaixadores de España e de Marrocos retirados das súas sedes durante dous anos.

No Consello de Seguridad das Nacións Unidas mantivo as posicións do goberno de España, próximas á política levada a cabo polos Estados Unidos e o Reino Unido, en particular sobre a invasión de Iraq de 2003.

Cesou como ministra en abril de 2004 coa formación dun novo goberno presidido por José Luis Rodríguez Zapatero tralas eleccións xerais de marzo de 2004.

### Actividade posterior

Elixida deputada por Toledo en 2004, renunciou ao seu escano en 2006. O 16 de xuño de 2006 foi nomeada vicepresidenta do Banco Mundial e avogada xeral polo entón presidente. Presentou a renuncia ao cargo o 4 de marzo de 2008, que foi efectiva o 15 de abril seguinte, segundo anunciou o presidente Bob Zoellick, nun comunicado interno.

En marzo de 2008 abandonou o seu posto no Banco Mundial e posteriormente, en xuño do mesmo ano, foi nomeada vicepresidenta do grupo público francés de tecnoloxía nuclear Areva. Por Real Decreto 562/2012, de 23 de marzo, foi nomeada conselleira electiva do Consello de Estado, cargo do que tomou posesión o 12 de abril de 2012. Permaneceu no Consello de Estado ata o seu cesamento por expiración de mandato en outubro de 2018.

En 2014, foi representante do ex primeiro ministro italiano Silvio Berlusconi ante o Tribunal Europeo de Dereitos Humanos de Estrasburgo.

Notas
-----

1. ↑  Ortiz, Ana María (10 de setembro de 2016). "La maldición de los Palacio". *El Mundo*.
2. ↑  La ex ministra Ana Palacio nombrada vicepresidente del Banco Mundial, 20 minutos, 16 de xuño de 2006.
3. ↑  Ana Palacio abandona el Banco Mundial, 20 minutos, 4 de marzo de 2008.
4. ↑  "El gigante nuclear Areva ficha a Ana Palacio". *Expansión*. 12 de maio de 2008. Consultado o 6 de decembro de 2021.
5. ↑  Páxina web do Consello de Estado Arquivado 04 de marzo de 2021 en Wayback Machine..
6. ↑  "Real Decreto 1303/2018, de 22 de octubre, por el que se declara el cese de Consejeros electivos de Estado" (PDF). *Boletín Oficial del Estado* (256): 102644. 23 de outubro de 2018. ISSN 0212-033X.
7. ↑  El nuevo trabajo de Ana Palacio: abogada de Berlusconi, en diario El Mundo, 08/04/2014

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ana Palacio Modificar a ligazón no Wikidata*** |

### Ligazóns externas

* www.medbridge.org

|  |  |
| --- | --- |
| Control de autoridades | 
* Wd: Q438185
* WorldCat
* VIAF: 60164128
* BNE: XX1225352
* Dialnet: 1617743
* GND: 129497568
* IMDb: nm1775845
* ISNI: 0000 0000 1704 4270
* LCCN: nb2004313578
* Munzinger: 00000024170
* SUDOC: 077625552

 |